Legend of Kamapuaa. 355 



MOKUNA VI. 

 No Kahikiula a me Kahikihonuakele. 



A hala o Makalii mai ke alo akn o Kamapuaa, ku ana o Kahikiula, ka niakuakane 

 o Kamapuaa. He koa ia, hu mai ke aloha o Kamapuaa nona. Kena aku la o Kamapuaa 

 ia Kaneiki: "Kau kanaka hoi." I mai o Kaneiki; "He ikaika kela, he koa." I aku o 

 Kamapuaa: "Ina hoi ha ke koa, paa kona aina o Oahu, aole e lilo ia hai." 



Ku iho la laua me Kaneiki, hoomoe iho ana o Kaneiki i ka laau i luna o Kahi- 

 kiula haule o Kahikiula, i lalo. Lele iho o Kaneiki e hoomake loa, pane aku o Kamapuaa : 

 "E! na'u e hoomake, hele aku i mua." Olelo iho o Kamapuaa ia Kahikiula. "E! make 

 e!" "Ae, make, hookahi no ka laau a ka ui o ka make no ia." "Me he makuakane la oe 

 no'u, a me he keiki !a wau nau." I mai o Kahikiula: "Aohe a'u keiki e ae, hookahi wale 

 no o Kahikihonuakele." I aku o Kamapuaa: "Maanei e kolo aku ai a loaa o Makalii 

 ma i ke kuahiwi, i laila e noho ai." 



A hala o Kahikiula, ku ana o Kahikihonuakele, ka mua loa o Kamapuaa ma. Kena 

 aku la o Kamapuaa ia Limaloa : "Kau kanaka hoi." I mai o Eimaloa: "E make auanei 

 au he kanaka ui kela." I aku o Kamapuaa, no kuu ike i ka ikaika ole, nolaila au i olelo 

 aku la ia oe." Ku iho la o Limaloa me Kahikihonuakele a hahau laau, hina iho la o 

 Kahikihonuakele i lalo. Lele iho o Limaloa e hoomake loa, pane aku o Kamapuaa : "E 

 hele aku i nuia, na u e hoomake aku." A hala o Limaloa i mua, lalau iho la o Kamapuaa 

 ia Kahikihonuakele, a lomilomi iho la, a pohala ae la. Olelo iho o Kamapuaa: "Make ea. 

 Hookahi no ka laau a ka ui waiho i lalo." I iho o Kamapuaa: "Me he kaikuaana ala oe 

 no'u, a me he kaikaina ala au nou." I mai o Kahikihonuakele: "Aole o'u kaikaina e ae, 

 ua make ko'u mau kaikaina. O kekahi make ia Pele, o kekahi ua kaawe." I aku o 

 Kamapuaa ia Kahikihonuakele: "Maanei aku e kolo ai a loaa aku o Makalii ma." Ma- 

 hope o laila, hoi mai la o Kaneiki laua o Limaloa. I aku o Kamapuaa: "E, hookahi 

 kaua ikaika i koe, he kaua wahine ia, no laila, e holo kakou i pakele." O keia wahine a 

 Kamapuaa e olelo nei, o Hina no, o ka makuahine ponoi no o lakou. A holo o Kaneiki laua 



Memoirs B. P. B. Museum, Vol. V. — 23. 



